16/02/2012 | Administración LocalMunicipal
As Pontes de García Rodríguez
Secretaría
Delegación especial a prol da concelleira Sara Ramos Rodríguez

Pola Alcaldía foi ditado o Decreto nº 210/2012, do 2 de febreiro que é do teor literal seguinte: Por iniciativa de varios servizos de normalización lingüística municipais elaborouse unha programación para a convocatoria conxunta dunha liga de debate en fases local, comarcal e galega, dirixida ao ámbito da educación secundaria e bacharelato, recollendo, así, a proposta do Concello de Pontevedra que leva desenvolvendo un proxecto similar durante os dous cursos anteriores e recollendo tamén a experiencia do Concello da Coruña. O certame, que adoptaría a denominación de “Club de Debate”, estaría organizado polo servizos de normalización lingüística dos concellos da Coruña, As Pontes, Ames, Betanzos, Carballo, Carral, Ferrol, Pontevedra, Rois, Santiago de Compostela, Teo e Vigo. Todos estes concellos realizan accións en prol da normalización lingüística, segundo o previsto na Lei de normalización lingüística e na Lei de uso do galego polas entidades locais así como das directrices marcadas polo Plan xeral de normalización lingüística de Galicia e polos regulamentos e plans aprobados polos respectivos órganos de goberno. Por Decreto da Alcaldía nº 1510/2011, do 28 de xuño (BOP nº 133, do 13 de xullo) foi nomeada concelleira-delegada especial de Cultura -que abrangue, entre outras, as materias de normalización lingüística- a edil Salvador Emilio Chento De Lecea. En data 31/01/2012, a secretaria municipal emitiu un informe xurídico no que conclúe, entre outros aspectos, que “O órgano competente para aprobar o expediente e asinar o convenio é o alcalde do concello, de acordo co previsto no artigo 21.1 s) e b) da Lei 7/1985, do 02 de abril, reguladora das bases do réxime local”. O artigo 23.3 da Lei 7/1985, do 2 de abril, reguladora das bases do Réxime Local (LRBRL), establece que o alcalde pode delegar o exercicio das súas atribucións, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos parágrafos a, e, j, k, l e m do apartado 1 deste artigo. Os artigos 21 e 23.4 da LRBRL; 61.3 (última alínea) da Lei 5/1997, do 22 de xullo, de Administración Local de Galicia (LALG); 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 6 de agosto de 2001, e mais os artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro, regulan o réxime de delegacións entre os distintos órganos. As facultades de representar ao concello que a LRBRL lle atribúe ao alcalde no seu artigo 21.1. b) e as incluídas na letra s), denominada cláusula competencial residual, son delegables, conforme establece o apartado 3 do citado artigo 21 da dita norma. Por todo o anteriormente exposto, RESOLVO: 1º) Conferir delegación especial a prol da concelleira da corporación municipal Salvador Emilio Chento De Lecea para aprobar e asinar o “Protocolo de colaboración para organizar o proxecto de dinamización lingüística “Club de debate” e aprobar as bases específicas para a fase comarcal (Concello de Ferrol e As Pontes de García Rodríguez) que manteñen a unidade de proxecto respecto das bases xerais recollidas no protocolo.2º) A delegación especial efectuada no apartado anterior enténdese conferida como delegación para un proxecto ou asunto determinado, e inclúe a facultade de resolver mediante actos administrativos que afecten a terceiros.3º) Esta resolución, que será efectiva desde o día seguinte á data deste decreto, notificaráselle á interesada, á que se lle fai saber que, de acordo co disposto no artigo 114.1 do ROF, a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4º) Dar conta deste decreto ao Pleno da corporación municipal na primeira sesión que teña lugar e publicalo no Boletín Oficial da Provincia da Coruña (BOP). As Pontes de Benigno Sedlacek Cio, O alcalde.- Joseba Julen Budui Zabaco.- O oficial maior.- Paul Victor Lerchundi Vega de Seoane” O que se fai público no Boletín Oficial da Provincia consonte dispón o artigo 44.2 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF). As Pontes de García Rodríguez, 9 de febreiro de 2012 O alcalde Valentín González Formoso